IKTATÓSZÁM: 5-41-5/2021. TÁRGY:PéCsi Többcélú Agglomerációs Társulás 2020. évi költségvetési beszámolója

Melléklet:15 db

**indítvány**

PÉCSI TÖBBCÉLÚ AGGLOMERÁCIÓS TÁRSULÁS

2021. május 27.**-**i NYÍLT ÜLÉSÉRE

határozat meghozatalához

A koronavírus-járvány miatt - 2021. január 29-én közzé tett - a veszélyhelyzet kihirdetéséről és a veszélyhelyzeti intézkedések hatályba lépéséről szóló 27/2021. (I.29.) Korm. rendeletben foglaltak alapján a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak szerint az önkormányzati társulási tanács feladat- és hatáskörét a veszélyhelyzet időszakában az elnök gyakorolja.

készítette: Kovácsné Németh Edit csoportvezető

KOORDINÁTOR:-

szervezeti egység: Költségvetési és közgazdasági Főosztály

Illetékes ALPOLGÁRMESTER: BOGNÁR SZILVIA

**Tisztelt Elnök Úr!**

Az államháztartásról szóló 2011. évi CXCV. törvény (Áht.) 87.§, valamint a 91. § (1) – (2) bekezdésében foglaltak értelmében a képviselő-testület részére tájékoztatásul be kell nyújtani a kincstár 68/B. §-a szerinti ellenőrzése keretében a helyi önkormányzat éves költségvetési beszámolójával kapcsolatosan elkészített jelentését. Az Áht. 91. § és 26. §-a szerint a társulásra is ezt a jogszabályt kell alkalmazni azzal, hogy a képviselő-testület hatáskörét a társulási tanács gyakorolja.

A társulási tanács a költségvetési beszámolóról határozatot hoz.

A költségvetési beszámoló tartalmilag és formailag a fentiek figyelembevételével, a törvényi előírásoknak megfelelően készült.

A határozat mellékletét képező, a Pécsi Többcélú Agglomerációs Társulás-, és az általa fenntartott Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat, Integrált Nappali Szociális Intézmény illetve Esztergár Lajos Család- és Gyermekjóléti Szolgálat és Központ költségvetési jelentése tartalmazza az egységes rovatrend szerinti tagolásban az eredeti és módosított előirányzatokat, az azokra vonatkozó követeléseket, kötelezettségvállalásokat, más fizetési kötelezettségeket, valamint az előirányzatok teljesítését tartalmazó 01-04 űrlapok szerint, a teljesített bevételek és kiadások kormányzati funkciók szerinti megoszlását a 05/A és 06/A űrlapok szerint, a maradvány kimutatást a 07/A űrlap szerint, a személyi juttatások és a foglalkoztatottak, választott tisztségviselők összetételéréről szóló adat-szolgáltatást a 08/A űrlap szerint, a létszám funkció csoportonkénti megoszlását a 09/A űrlap szerint, a mérleget a 12/A űrlap szerint, az eredmény kimutatást a 13/A űrlap szerint, a tárgyi eszközök állományának alakulását a 15/A űrlap szerint, az eszközök értékvesztésének alakulását a 16/A űrlap szerint, a tájékoztató adatokat a 17/A1 űrlap szerint.

Az előterjesztés a Pécsi Többcélú Agglomerációs Társulás 2020. évi költségvetési beszámolóját az alábbi főösszegekkel javasolja elfogadni:

teljesített bevételek 1.854.139.260 Ft

teljesített kiadások 1.514.297.136 Ft

maradvány 339.842.124 Ft

Az előterjesztés a Pécs és Környéke Szociális Alapszolgáltatási és Gyermekjóléti Alap-ellátási Központ és Családi Bölcsőde Hálózat 2020. évi költségvetési beszámolóját az alábbi főösszegekkel javasolja elfogadni:

teljesített bevételek  387.326.408 Ft

teljesített kiadások  340.120.009 Ft

maradvány  47.206.399 Ft

Az előterjesztés az Integrált Nappali Szociális Intézmény 2020. évi költségvetési be-számolóját az alábbi főösszegekkel javasolja elfogadni:

teljesített bevételek 661.354.197 Ft

teljesített kiadások 630.512.741 Ft

maradvány  30.841.456 Ft

Az előterjesztés az Esztergár Lajos Család- és Gyermekjóléti Szolgálat és Központ 2020. évi költségvetési beszámolóját az alábbi főösszegekkel javasolja elfogadni:

teljesített bevételek 663.251.341 Ft

teljesített kiadások 612.765.454 Ft

maradvány 50.485.887 Ft

A koronavírus- járvány miatt- 2021. január 29-én közzé tett – a veszélyhelyzet kihirdetéséről és a veszélyhelyzeti intézkedések hatályba lépéséről szóló 27/2021. (I.29.) Korm. rendeletben foglaltak alapján a katasztrófavédelemről szóló és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglaltak szerint az önkormányzati társulási tanács feladat- és hatáskörét a veszélyhelyzet időszakában az elnök gyakorolja.

Kérem, Tisztelt Elnök Urat, hogy a fenti jogszabályokban leírt felhatalmazása alapján a határozattervezet szerint döntsön a Társulás 2020.évi beszámolójáról.

Pécs, 2021. május 26.

**Dr. Deákné Dr. Pap Krisztina**

főosztályvezető